OpenLLM-France/wikimedia huggingface dataset:
# Torre di Corsica

E torre di Corsica (o torre genuvese di Corsica) sò stati custruite, dopu à a dumanda di a populazione, per pruteghje l'isula da i pirati.
E torre eranu un sistema di difesa di a populazione corsa. Quandu ci era un periculu, i torreghjani avvertianu a populazione, à sonu di culombu o accindendu un focu à u pianu supranu di a torra. Cusì e torre chì eranu piazzate accantu pudianu dinù privene quell'altre. Cusì, in una ora o duie, a Corsica sana era prevenuta.
Ci era parechji piani in e torre. Cumportavanu dinù l'archere. À u pianu superiore, ci era una rangata di piumbatoghji. Ci eranu e scale per passà da un livellu à l'altru di a torra.
A maiò parte di e torre genuvesi sò ronde, ma una parte sò quatrate.

## Storia

A custruzzione di e torre genuvese di Corsica hà cuminciatu à u XVIesimu seculu, quandu à pupulazione di l'isula hà dumandatu à Genuva una prutezzione contra à i pirati è l'invasori chì vinianu da u mare. In u 1531, a custruzzione di nuvanta torre annantu à u litturale di a Corsica hè dicisa. I travaglia cumincionu sottu a direzzione di Sebastiano Doria è Pietro Filippo Grimaldi Podio. À u principiu du i XVIIIesimu seculu, si pudia cuntà 85 torre annantu à u litturale di Corsica.

## Prutezzione

Attualmente, fermanu 67 torre. Parechje sò sfundate, ma uni pochi sò bè cunservate. Bon' parechje sò classate cum'è munimenti storichi.

## Galleria d'imagine

* A torra di a Calanca
* A torra di a Parata
* A torra d'Erbalunga
* A torra di l'Isula Rossa
* A torra di l'Osse
* A torra di Capitellu
* A torra di Roccapina
* A torra di Seneca

## Ligami

* Da e torre genuvese à i furtini Maginot, Adecec
* Torre (in francese) Archiviu 2007-09-27 at the Wayback Machine
# Torrita di Siena

Torrita di Siena hè una cumuna toscana di a pruvincia di Siena.Teni 7.090 abitanti.
# Torra di a Parata

A torra di A Parata hè una torra di Corsica. Hè situata annantu à a cumuna d'Aiacciu. U prubitariu era prima u Ministeru di a guerra, ma a so prubità fù trasferrita dopu à a cità d'Aiacciu, dopu à un'urdinanza di u Rè di Francia Louis-Philippe di l'ottu marzu 1838. A forma di a torra hè ronda. Hè alta 12 metri è u so diamitru misura 7,30 metri.
A torra di A Parata hè una di i più torri cunnisciuti di l'isula postu ch'hè vicinu à Aiacciu è l'Isuli Sanguinari, un locu mori friquintatu da i turisti, è chì ci si pò ghjugna faciuli.
Hè un fattu stranu ch'eddi ci fussini dui torri cusì vicini: una in cima di a Punta di A Parata è quidd'altra annantu à l'isulottu di Mezu Mari. Ma ùn sò micca stati custruiti à listessa ebbica, postu chì quidda di l'isulottu di Mezu Mari hè stata eretta in circa 1550 quandu quidda di a Punta di A Parata hè stata custruita più dopu, in 1608.

## Itinerariu

A torra hè situata à 14 kilomitri di u centru d'Aiacciu. Da Aiacciu, si piglia a dirizzioni di l'Isuli Sanguinari, annantu à u stradonu dipartimentali D111. Si ghjugni in a Punta di A Parata. Si cuntinueghja drittu è si codda pà u stradeddu, cù i so ricciati è i scalinati in diurita nera, è si ghjugni insin'à a torra, in cima, in deci minuti. Da a torra, ci hè una vista magnifica annantu à l'Isuli Sanguinari è u golfu d'Aiacciu. U spittaculu annantu à l'Isuli Sanguinari hè splendidu à u tramontu di u soli.

## Storia

A torra di A Parata hè stata custruita da Dumenicu d’Urnanu è Girolamo da Levante in 1608. Era chjamata tandu a "Torra di a Sanguinara di Terra", in cuntrastu incù a "Torra di a Sanguinara di Mari" (ancu chjamata a "Torra Castellucciu"), custruita annantu à l'isula Mezu Mari.

## Rifarenzi

* Caporossi, Orsu Ghjuvanni, Cronica di a Corsica Archiviu 2006-06-26 at the Wayback Machine
* situ di a cumuna d'Aiacciu

## Liami

* Corsicanews: A Torra di A Parata Archiviu 2009-09-25 at the Wayback Machine
# Torsten Haß

Torsten Haß (pseudonimu: Kim Godal), bibliutecariu, ghjurnalistu, pueta, rumanzieru è dramaturgu in lingua tedesca, hè natu à Neumünster (statu di Schleswig-Holstein in Germania) u 21 di nuvembri di u 1970. Hà travagliatu pè sti ghjurnali: Kehler Zeitung, Offenburger Tageblatt, Der Freitag, Verwaltungszeitung Baden-Württemberg, Die Gemeinde è altri.

## Opere
### Romanzi è libri di raconti

* Das Kartenhaus : ein Betrugs-Roman (2002)
* Der König des Schreckens : ein Vatikan-Krimi (2013)
* Männchensache : Rechtsfälle zur Vorbereitung im Geschlechterkampf – Roman (2009)
* Morddeich : und andere Kurzprosa (2021)
* Die Schwarze Zeit : ein Mittelalter-Roman (2006)
* Die Schwarze Zeit II : Aphrodites Puppen – Roman (2007)
* Die Schwarze Zeit III : Metathronos – Roman (2008)
* Die Schwarze Zeit IV : Agonie – Roman (2009)
* Die Schwarze Zeit V : Staub – Roman (2010)
* Die Schwarze Zeit VI : Terra re-mota – Roman (2011)
* Totenmelodie : ein Kurpfalz-Krimi (2017)
* Totenquintett : ein Kurpfalz-Krimi (2018)
* Totentraum : ein Kurpfalz-Krimi (2019)

### Drami

* En Nuit : Dramolett (2021)
* Omega oder Das Hochzeitsmahl : Drama (2020)
* Die Staatsschuld – In a State of Bonds : Drama (2003)

### Puesia

* Das Christkind taumelt betrunken im Wald, der Weihnachtsmann torkelt nicht minder : Winter- und Weihnachts-Gedichte (2020)
* Es wiehert der Gaul, es graset das Pferd. Es machte auch nichts, wär’s mal umgekehrt : Liebes-Gedichte und andere (2020)

### Altre opere

* Arbeitgebermarke Bibliothek mit k(l)einem Budget : eine Einführung mit Übungen (2021)
* Bibliotheken für Dummies (2019); incù Detlev Schneider-Suderland
* Dieses Buch ist für die Tonne : Einführung in den klassischen Zynismus (Kynismus)]] (2020); incù Maximilian Spannbrucker
* Das Ende der Gemütlichkeit : Entwurf eines Fundraising-Konzepts für kleinere und mittlere Wissenschaftliche Bibliotheken (2021)
* Die Rezensionen, Bd.A,1 (2021)
* Die Rezensionen, Bd.A,2 (2021)
* Die Rezensionen, Bd.A,3 (2021)
* Die Rezensionen, Bd.B,1 (2021)
* Die Rezensionen, Bd.B,2 (2021)
* Vahīṅ dekhiye : Festschrift für Hellmut Vogeler (1996); cum'è editore
* Der Verlust der Magie : Essays, Polemiken, Satiren (2021)
* Wohnriester und Erbbau : ein aktuelles Fallbeispiel (2021)

## Noti

* ↑ Biblioteca Naziunale Tedesca: Risultati di ricerca gnd=1145989268; access-date=2021-11-19
* 1 2 3 4 5 6 7 8 9 10 11 12 13 14 Godal, Kim (2021): Morddeich, p. 133-134 (cronulugia di i libri). ISBN 979-8746727725

## Liami

* KVK (Germania, Austria, Sguìzzera, WorldCat): risultati di ricerca Torsten Haß
* KVK (Germania, Austria, Sguìzzera, WorldCat): risultati di ricerca Kim Godal
# Torreblacos

Torreblacos hè una cumuna spagnola di a pruvincia di Soria, in a cumunità autonoma di Castiglia è León.
# I Signali

Orione :
| OrioneOrione imagine più maiore ||
| Abbreviazione | Ori |
| Genitivu | Orionis |
| Symbologia | Orion |
| Ascenzione dritta | 5 h |
| Declinazione | 5° |
| Area | 594 sq. deg. Ranked {{{arearank}}} |
| Numeru di stelle (magnitude < 3) | {{{numerustelle}}} |
| Brightest star | Rigel (β Orionis) (App. magnitude 0.12) |
| Meteor showers | Orionids Chi Orionids |
| custellazione vicine | Gemini Taurus Eridanus Lepus Monoceros |
| Videvule à e latitude trà +85° è −75° Megliu videvule à 21:00 (9 p.m.) pendante u mese di Ghjennaghju ||
| click to see large imageFutografia di I Signali da Mouser Williams ||
I Signali sò una di e 88 custellazione moderne. Ghjè una custellazione assai famosa è visibile in u mondu sanu. Hè assai faciule à ricunnosce. U nome Orione riferisce à u cacciadore di a mitulogia greca.

## Caratteristiche

In I Signali si trova u famosu asterismu chjamatu Cinta d’Orione : trè stelle allineate è assai luccicante. À l’intornu di ste quatru stelle, à distanza guasgi iguale, ci sò quatru stelle chi rapresentanu u cuntornu di u caccadore. Sottu à a « cinta », ci hè una chjuca linea di trè stelle (quella di u mezzu un hè micca una stella ma a nebulosa di Orione) chjamata a Spada di Orione. Nantu à e rappresentazioni artistiche, certe volte, Orione tene un lione in a sò manu. Orion si vede assai bè in lu celu d’inguernu. In estate, hè in lu celu di ghjornu, dunque invisibile.

## Ogetti celesti rimarchevuli

* Betelgeuse : anche chjamata Alpha Orionis, hè una massiva è supergigante rossa di tipu M. Hè una stella in fin’di vita. A sò esplusione si videra ancu di ghjornu. Hè a spalla dritta di u cacciadore (s’ellu ci guarda).
* Rigel : anche chjamata Beta Orionis, hè una supergigante turchina di tipu B. Cum’è Betelgeuse, a sò fine s’avvicina, ma ùn si sa si ella ha da diventà una supernovà ò una nana bianca. Hè u pede mancu di Orion. Hè a sesta stella più luccicante in lu celu.
* Bellatrix : ò « stella amazona », a spalla manca di Orion.
* Mintaka : ò Delta Orionis, hè un sistemu stellare compostu da gigante turchina di tipu B è una massiva stella bianca di tipu O.
* Alnilam : ò Epsilon Orionis, hè una supergigante turchina di tipu B. Hè due volte più luntana da noi cà Mintaka è Alnitak, ma luccica di più.
* Alnitak : ò Zeta Orionis, hè una stella triple.
* Saiph : ò Kappa Orionis, hè u pede drittu di Orion. Pare ch’ella luccica menu cà l’altre parchì emmette sopratuttu luce oltraviuletta.

## In Corsica

I Signali sò ancu chjamati l'Ordinati (dizz. U Muntese)

## Citazione

Dice u pruverbiu chì: Passatu Sant' Andria, capula Cioccia è Pialaghini. Passatu Natali, capula Cioccia è Signali.

## Referenze

* Ciavatti, Petru (dir. redazzione) Dizziunariu U Muntese, 1984, Albiana
# I Verguli

I Verguli sò un asterismu bellu cunnisciutu situatu in a custillazione d'Orione. Sò cumposti da trè stelle lampante alliniate chì sò visibile in numerose parte di u mondu mentre i mesi d'inguernu.

## Ossirvazione

I Verguli sò faciule da identifcà in u celu nutturnu per causa di l'alliniamentu distintivu di trè stelle lampante. Servenu à spessu di puntu di riferimentu per lucalizà altre stelle o custillazione. Per indettu, traccendu una linia imaginaria à traversu I Verguli, omu pò truvà a custillazione di u Toru à una punta è a custillazione di u Grande Cane à l'altra.

## Caratteristiche

I Verguli si stendenu annantu à una distanza di circa 2,5 gradi in u celu. Benchì e stelle sembranu prossime l'une da l'altre da a nostra pruspittiva dapoi a Terra, sò in rialità siparate da vaste distanze in u spaziu. E stelle di I Verguli sò situate à distanze da 800 à 1500 anni luce di a Terra.

## Stelle compunente

E trè stelle chì cumponenu I Verguli sò :

### Alnitak (Zeta Orionis)

Hè a stella a più à livante di I Verguli. Alnitak hè in rialità un sistemu di stelle multiplice è hè situata à à l'incirca 1260 anni luce di a Terra.

### Alnilam (Epsilon Orionis)

Situata per mezu à I Verguli, Alnilam hè una supergéante turchina chì hè circa 2000 volte più luminosa ch'è u Sole. Hè à una distanza di circa 1975 anni luce di a Terra.

### Mintaka (Delta Orionis)

Hè a stella a più à punente di I Verguli. Mintaka hè ancu un sistemu di stelle multiplice è hè situatu à circa 915 anni luce di a Terra.

## Riferimenti

* Ciavatti, Petru (dir. redazzione) Dizziunariu U Muntese, 1984, Albiana.

## Note

* ↑ U Muntese, p. 1531.

## Altri prugetti

* I Verguli annantu à Wikimedia Commons.
# I Prunelli di Casàccuni

I Prunelli di Casàccuni :
| Dipartimentu | Corsica suprana |
| Còdice pustale | 20290 |
| Circundariu | Bastia |
| Cantone | Altu di Casàccuni |
| Merre | Maria Luisa Agostini Ogliastro |
| Pieve | {{{pieve}}} |
| Latitùdine | {{{lat}}} N |
| Longitùdine | {{{long}}} E |
| Altitùdine | media 269 m massimale 464 m minimale 24 m |
| Pupulazione | 162 ab. (1999) |
| Nome di l'abitanti | {{{nomab}}} |
| Àrea | {{{sup}}} km² |
I Prunelli di Casàccuni hè una cumuna di u dipartimentu di a Corsica suprana.
# Icaru (astrunumia)

Icaru (1566 Icarus) hè un astiroidi, scupartu da Walter Baade in 1949 di un diamitru mediu di circa 1 km. L'ughjettu devi u so nomu à u parsunaghju d'Icaru, chì, sicondu a mitulugia greca, bulò troppu vicinu à u Soli pruvuchendu u sciuglimentu di i so ali di cera è cascò dopu in mari, annighendu ci si.

## Parametri urbitali

L'orbita d'Icaru hè carattarizata da un perieliu più vicinu à u Soli ch'è quiddu di Mercuriu.
L'astiroidi s'avvicina à a Terra ogni 15-20 anni; l'ultimu soprabulu avvicinatu hè avvinutu in u 1996. A distanza media hè uguali à 6,4 milioni di km, ma in u 1968 a distanza hè stata uguali à appena 600 000 km; un simili avvinimentu si ripitarà u 16 ghjugnu 2015.

## Icaru in a fintascenzia

* U Prugettu Icaru, voltu à a distruzzioni di l'astiroidi in l'evintualità d'una futura minaccia d'impattu incù a Terra, hè à u centru di u filmu di fintascenzia Meteor, di u 1979, incù Sean Connery.
* Icaru custituisci l'ambienti di u racontu Summertime on Icarus, di Arthur C. Clarke, chì conta a passata astronautu abbandunatu annantu à l'astiroidi duranti l'avvicinamentu di quidd'ultimu à u perieliu.
* Icaru hè citatu in u rumanzu The Memory of Whiteness di Kim Stanley Robinson; u scrittori l'imagineghja pupulatu da un cultu riligiosu chì adora u Soli.
* Un astiroidi di nomu Icaru ghjoca un rollu fundamintali in u racontu classicu di fintascenzia In l'uceanu di a notti, di Gregory Benford.
* U fly-by d'Icaru di u 1968 hè minziunatu parechji volti in Lucifer's Hammer, di Larry Niven è Jerry Pournelle.
* À Icaru hè ancu didicatu un racontu di Dino Buzzati cuntinutu in a racolta I notti difficiuli in a quali si narra u passaghju vicinu à a Terra di l'astiroidi in u 1968.

## Fonti

'Ss'articulu pruveni in parti o in tutalità da l'articulu currispundenti di a wikipedia in talianu.
# Icaru

In a mitulugia greca Icaru (Icarus in latinu, Ίκαρος in grecu, Vicare in etruscu) era figliu di l'invintori Dedalu è di Naucrati, una schiava di Minossu. In l'isula di Creta u rè Minossu avia chertu à Dedalu di custruiscia u labirintu par u Minotauru. Avendu lu custruitu, è cusì cunniscendu ni a struttura, à Dedalu è u so figliu fù preclusa ogni via di fuga da Creta da parti di Minossu, postu ch'è timia chì ni fussini svilati i sicreti è funi rinchjusi in u labirintu (in tuttu st'ultimu periodu ci manca a fonti: Apollodoru in u sicondu seculu a.C. susteni chì Dedalu fù rinchjusu in u labirintu parchì Minossu u cunsidareghja rispunsevuli di a "riescita" di Teseiu, fughjitu da u Labirintu grazia à l'espedienti di u ghjummeddu chì Dedalu stessu avia sughjiritu. Ùn ci sò altri fonti in l'antichità chì cullocani Dedalu è Ìcaru imprighjunati in u Labirintu. Ovidiu in i Mitamurfosi ùn a faci, Diodoru Siculu nemmenu). Par scappà, Dedalu custruì l'ali incù i penni è l'attaccò à i so corpi incù a cera. Malgradu l'avvirtimenti di u patri di ùn bulà troppu altu, Icaru si feci piglià da l'ebbrezza di u bulu è s'avvicinò troppu à u soli (in a mitulugia Febo); u calori fusi a cera, fendu lu cada in u mari induva murì. U patri ghjunghjì sanu è salvu in Sicilia ind'eddu custruì un tempiu didicatu à Apollu, in mimoria di u figliu. U corpu di Icaru ùn poti essa ricuparatu, incù a cunsiguenti impussibilità par a so anima di acceda in u regnu di Adi.

## Da veda

* Apollu
* Dedalu
* Minossu
* Minotauru
* Ovidiu
* 1566 Icarus‎
# Ian McShane

'Ssu artìculu hè in custruzzione. Pudete cuntribuisce à a so redazzione.
Ian David McShane (Blackburn, 29 di settembre 1942) hè un attore è cantadore brittannicu.
# I setti navi (lighjenda aghjaccina)

A cità d'Aghjacciu hè stata risparmiata da a pesta, a Madunuccia ghjè fistighjata ugni annu. Nostra Signora di a Misericordia hà, sicondu à a lighjenda aghjaccina, trasfurmatu battelli turchi enemichi in petra chjamati "I setti navi" chì pudemu attualmenti veda.

## Festa aghjaccina

U 18 di marzu si festighjeghja dunqua a Madunuccia in Aghjacciu. A celebrazioni cumincia a sera d'u 17 di marzu cù i prighieri aghjaccini tradiziunali davanti à a statua di Nostra Signora di a Misericordia, nantu à a Piazza di i Palmi.
U 18 di marzu, u cunsigliu municipali si renda in curteghju à a cattedrali pà assistì à a grandi messa. U dopu meziornu, a prucessiò faci u giru d'a cità è a statua di Nostra Signora di a Misericordia ghjè seguitata da a ghjenti.
# Tyler Perry

'Ssu artìculu hè in custruzzione. Pudete cuntribuisce à a so redazzione.
Emmitt Perry, Jr. hè un attore americanu.

## Da vede dinò

* Listinu di l'attori americani
# Tuvalu

Ellice tuvalu (Pronuncia in Lingua inglese: [tuːˈvɑːluː, ˈtuːvəluː]) hè un statu polinesianu custituitu da un gruppu di nove isule è atolli.

## Discrizzioni

Hà cunfini marittimi cù quiribati à u nordu è u nordeste; cù u territoriu di a Nova Zelanda di Tokelau à u livante; cù Samoa, à u sudeste; cù u territoriu Francese di Wallis è Futuna à u sudu; è cù Figi.
# Tuvone di u Visu

'Ssu artìculu hè in custruzzione. Pudete cuntribuisce à a so redazzione.
U Tuvone di u Visu (Buco del Viso o Buco delle Taversette in lingua taliana, Përtus dël Viso in lingua piemontese è Pertuis du Viso in lingua francese) hè unu tunnellu chì liga l'Italia incù a Francia piazzendu in comunicazione i territori communali di Crissolu (Crisseul) è Ristolas in Francia. Si trova à un altitudine di 2828 metri, oghje hè longu 75 metri è dipoi u 1480 hè statu u prima tunnellu alpinu di a Storia.
# Typha domingensis

Typha domingensis :
| Typha domingensis ||
| Classifica scentifica ||
| Regnu | Plantae |
| Classa | Lycopodiopsida |
| Divisione | Tracheophyta |
| Sottudivisione | Spermatophytes |
| Ordine | Poales |
| Famiglia | Typhaceae |
| Generu | Typha |
| Nome binuminale ||
| Typha domingensis Christiaan Hendrik Persoon, 1807 ||
Typha domingensis hè una spezia di pianta chì face parte di a famiglia di e Typhaceae.

## Descrizzione

Typha domingensis hè una spezia di pianta acquatica appartinendu à a famiglia di e Typhaceae. Si caratterizeghja da piccioli alti è robusti pudendu aghjunghje insin'à 3 metri d'altura. E casce sò longhe è strette, misurendu à l'incirca 1 à 2 centimi di larghezza. I fiori sò ragruppati in spighe cilindrichi, di culore brunicciu, è sò circundati da un gutuppone di brattee. I frutti sò achenii, di piccula taglia, chì sò spergugliati da u ventu.

## Ripartizione

Typha domingensis hè originaria di e rigione trupicale è subtrupicale d'America. Omu a trova per u più in e zone umite, tale i paduli, i stagni è e vadine à ghjettu debule. 'Ssa pianta hè ancu prisente in certe rigione d'Africa, d'Asia è d'Oceania, induv'ella hè stata introdutta.
Typha domingensis hè prisente in Corsica.

## Biolugia

Typha domingensis hè una pianta vivace chì si riproduce per u più in via vegetativa, grazia à i so rizomi suttarranii. Pò ancu riproduce si da granelli, chì sò spergugliati da u ventu. 'Ssa spezia hè adattata à i mezi umiti è tullereghja cundizione de terre povere in ossigenu. Ghjoca un rollu impurtante in l'ecusistema furniscendu un ambiente è una fonte di cibu per numerose spezie animale.

## Tassonumia

Typha domingensis hè ancu cunnisciutu sottu à u nome scentificu di Typha angustifolia var. domingensis. Esistenu dinù sinonimi tali Typha latifolia var. domingensis è Typha angustifolia subsp. domingensis. 'Ssi nomi sò imprudati per designà variazione di 'ssa spezia in differente rigione.

## Cunsirvazione

Typha domingensis hè una spezia relativamente cumuna è ùn hè micca cunsiderata cum'è essendu in priculu d'estinzione. Eppuru, a distruzzione di u so ambiente naturale, per causa di l'urbanisazione è di a digradazione di e zone umite, pò custituisce una minaccia per a so sopravvivenza. Hè dunque impurtante di prisirvà 'ssi ecusistemi fragili per assicurà a cunsirvazione di 'ssa pianta è spezie chì ne dipendenu.

## Riferimenti

* Jeanmonod D. & Gamisans J. (2013) Flora Corsica (2 ed), Edisud.

## Note

* ↑ Jeanmonod & Gamisans (2013).

## Altri prugetti

* Typha domingensis annantu à Wikimedia Commons.
# Tuttu hè per sta maladetta trippa

Tuttu hè per sta maladetta trippa hè una puesia di Anton' Battisti Paoli (1858-1931) dettu Paoli di Tagliu. Hè stata publicata in a Barretta Misgia in u 1929.

## Tuttu hè per sta maladetta trippa

    Avà si ch'aghju zingatu
    Tuttu in pienu lu vespaghju !
    Sò già stancu è fatigatu,
    Nun so più cum'è feraghju,
    Quante visite signore !…
    Ghjornu, notte à tutte l'ore.
    Ti parlai d'un matrimoniu
    Di due putenze Corse,
    Di Miseria cun Bisognu ;
    Prestu la nutizia corse
    Pè lu monte è pè la piana
    Da la fresca Tramuntana.
    Or s'eo m'era statu zittu
    Giacchì lu silenziu hè d'oru
    Sempre in pedi, sempre rittu
    Nun saria per mio martoru
    À riceve questu è quellu
    Ch'aghju biotu lu cerbellu.
    Induvinu quale sia
    Di sta ghjente la primura.
    Ne scala da ogni via
    È di tutta infurcatura,
    Longhi, gialli, sfusulati,
    Barbi zifferi è sbarbati.
    Ci ne ghjunghje zampi corti,
    Bocchi larghi è spalli stretti,
    Ci ne ghjunghje grossi è forti
    Vechjaconi è giovanetti,
    Barbi neri è musculati
    Ben disposti è preparati.
    Per sapè la data esatta
    Di la grossa scurpacciata,
    Ma chì ghjente tonta è matta
    Pe lu tondu pare nata !
    À la fin', cosa cridete ?
    Certe cose ùn sò secrete.
    Voi per lettere d'invitu
    Sareti tutti chjamati,
    Ognunu sarà avvertitu,
    Tutti bene rinsegnati
    Di lu ghjornu, ùn dubitate,
    Cari, nun vi strapazzate.
    Cessate lu muvimentu,
    Riturnate à lu travagliu,
    Ognunu sarà cuntentu,
    Nun si farà nisun' sbagliu ;
    L'ordini aspettate, infine,
    Una di ste trè matine.
    In quaresima ùn si face
    Festini di sta natura ;
    Dunque riturnate in pace
    Chì fate trista figura,
    Siate ùn pocu riservati
    Nun fate li scrianzati.
    Pincu hè statu prevenutu
    Per furnì lu bestiame
    Perchè hà scrittu è cumbattutu
    Per smercià moltu pullame,
    È si pigliarà primura
    Di fà ne la furnitura.
    Matteolu hà già prumessu
    Sacchi è balle di farina ;
    Tuttu marchja cun prugressu,
    Lu mumentu s'avvicina
    Di fà focu à li tiani
    È stinzà li nostri zani.
    Natalellu s'è ingagiatu
    Di furnì brocciu è furmagliu ;
    Tuttu hè statu cummandatu
    À l'ingrossu è à lu detagliu
    Ind'è boni furniscitori
    Per nun fà lu corri corri.
    L'oliu per fà le fritelle
    Venerà da Capi-Corsu ;
    Appruntate le manselle
    Ziu Bisognu hè un can' di morsu,
    Corre, cerca, è hè omu di core,
    Si sbroglia per fà si onore.
    Li pastizzi variati,
    Le carotte, o cari amici !
    State allegri è spenserati,
    Ghjunghjeranu da Parigi,
    La cummanda hè digià fatta,
    Longa, dettagliata, esatta.
    Dunque arrutate li denti
    Chì la roba hè ordinata,
    State sani è ben' purtenti,
    La cucina hè ben' muntata ;
    À l' avisu siate pronti,
    È femu ch'ella si conti.
# Twang

Twang hè una onomatopea uriginariamente usata per discrive u sonu di una corda d'arcu vibrante dopu chì a freccia fusse liberata. Per estensione, s'appieca à a vibrazione simili prodotta quandu a corda di un strumentu musicale hè pizzicata, è soni simili. In seguitu, però, u terminu hè vinutu per esse più largamente assuciatu cù i dialetti regiunale, à u puntu chì in certi lochi, "un twang hè una merce desiderata".

## Usi

Usi specifichi di u terminu includenu:
- Un sonu vibrante acutu particulare caratteristicu di parechje chitarre elettriche. - Un sonu di cantu à alta frequenza soprattuttu affettatu da i cantanti di paese. Permette un allungamentu vocale più altu ch'è puderia esse pussibule cù a tecnica gutturale standard è pò esse usatu cum'è una alternativa à u cantu falsettu. Willie Nelson quasi sempre canta cù una voce twang.